**FAQs ALUMNAT RESPECTE A LA FP DUAL**

|  |  |
| --- | --- |
| **FAQ**  **ALUMNAT** | **PROPOSTA DE RESPOSTA** |
| **1.- Quins beneficis implica l’FP dual?** | **Compaginar la formació al centre i en una empresa del sector amb un contracte (salari) o beca (gratificació).**  **Desenvolupar el potencial professional.**  **Aprendre en situacions reals de treball.**  **Adquirir experiència professional, augmentant les possibilitats d'inserció laboral (a la mateixa empresa o al sector).** |
| **2.-Com es selecciona l'alumnat que hi participa?** | **La comissió de seguiment del conveni de col·laboració consensua els criteris generals per a l'accés de l'alumnat a l'alternança a l'empresa.**  **Aquest criteris han de tenir un component formatiu.**  **Criteris relacionats amb l'aprofitament acadèmic i competències i/o capacitats, personals i socials.** |
| **3.-Quines formes pot prendre l'estada de l'alumnat a l'empresa?** | **Pot ser contractat o bé fer l'estada en l'empresa mitjançant una beca formativa.** |
| * **4.- La beca de formació implica una relació laboral?** | **No. Es tracta d'una beca formativa que cobreix les despeses de desplaçament, manutenció i formació de l'alumne/a, tot i que és una relació assimilada a la laboral a efectes de Seguretat Social.** |
| **5.-És compatible la prestació contributiva per atur, amb la percepció de la beca?** | **Sí que és compatible. Veure les condicions i comunicacións a fer prèviament a l'organisme prestador de l'atur, al qual s'ha de consultar sempre prèviament. Si l'alumne aprenent vol pot sol·licitar suspensió de la percepció de l'atur mentres estigui percebent l'aportació econòmica de la beca formativa.** |
| **6.-És compatible la percepció de subsidis socials amb la beca?** | **Depèn del tipus de subsidi i de la renda de la unitat familiar. En tot cas, l'import de la beca, s'afegirà a la quantitat d'ingressos de la unitat familiar. Consultar sempre prèviament a l'organisme pagador del subsidi.** |
| **7.-Si tinc un contracte a temps parcial en una empresa, puc paral·lelament realitzar formació en alternança?** | **Sí, respectant que les jornades siguin complementàries.El treballador, alumne aprenent, ha de comunicar als seus empleadors que està en situació de pluriocupació.** |
| **8.-Si l'alumne figura com a demandant d'ocupació i passa a ser becari,ha de realitzar alguna gestió?** | **No. Els becaris es consideren desocupats que no busquen feina i no aturats en cerca de feina.** |
| **9.-Tenen retenció d'IRPF els alumnes becats?** | **Depèn de la quantia de la remuneració percebuda i de la seva situació personal i familiar. La retenció mínima per a becaris és del 2 %.** |
| **10.-Si un/a alumne/a té més de 30 anys pot participar en la formació dual?** | **Sí. En la modalidad beca.**  **No pot optar pel contracte per a la formació i aprenentatge.** |
| **11.-Quin és el nombre mínim d'hores d'estada a l'empresa  en formació dual?** | **S'estableix que, com a mínim, el 33% del curriculum del cicle formatiu es desenvolupi en col·laboració amb l'empresa. Partint d'un cicle formatiu de 2.000 hores, desenvolupat en dos cursos acadèmics, les hores de permanència a l'empresa serien unes 970 hores.**  **EN EL CAS DELS CF’s QUE IMPARTIM A LA ROMÀNICA, LES HORES MINIMES D’ESTADA A EMPRESA SÓN :**  **922 HORES, PEL CFGS DE FABRICACIÓ, DE PRODUCTES FARMACÈUTICS, BIOTECNOLÒGICS I AFINS.**  **944 HORES, PEL CFGS DE LABOARTORI D’ANÀLISI I DE CONTROL DE QUALITAT** |
| **12.-L’alumne ha de rebre formació sobre riscos laborals, prèvia a la seva acollida en l’empresa?** | **Abans de començar el periode d'alternança, l'alumnat haurà cursat la unitat formativa Prevenció de Riscs Laborals (del mòdul de FOL). L'empresa, en el seu pla d'acollida, oferirà a l'alumnat la informació sobre els riscos i la formació i els mitjans de protecció corresponents al lloc de treball corresponent a l'estada.** |
| **13.-Es pot fer formació dual a la mateixa empresa on s'està contractat?** | **Sí. Amb qualsevol tipus de contractació que permeti compatibilitzar el treball a l'empresa amb l'estada en formació mitjançant contracte o beca. També tenir en compte que si ja s'és treballador i la feina que s'ha desenvolupat a l'empresa està relacionada amb el cicle formatiu que es vol certificar, es podrà sol·licitar assessorament i reconeixement dels aprenentatges adquirits a l'empresa.** |